A prumèr còp de uelh era suposicion, per estranha que pogue semblar, de qué era net de Sant Bartolomé, ordenada per Carles IX, non siguec un acte dera sua volentat, que solet li semblèc auè’c ordenat e qu’era batalha de Borodino, que costèc era vida de ueitanta mil òmes, non se deuec ara volentat de Napoleon (a maugrat de qué eth auie balhat era orde de començar era batalha e susvelhaue eth sòn curs), que tan solet s’imaginaue qu’ère eth, qu’auie balhat era orde; per estranha que semble aguesta suposicion, era dignitat umana (que me ditz que quinsevolh èsser uman, se non superior, aumens non ei inferior ath gran Napoleon) obligue a adméter aguesta solucion ath problèma, confirmada abastaments pes investigacions istoriques.